|  |  |  |
| --- | --- | --- |
| ZnakRZS | Република Србија  Републички завод за статистику | ISSN 0353-9555 |
| **САОПШТЕЊЕ** | | **ДД51** |
| број 159 - год. LXX, 29.06.2020. | |  |
| **Статистика образовања** | | СРБ159 ДД51 290620 |

Средње образовање

**– Крај школске 2018/19. године –**

У школској 2018/19. години у 515 редовних средњих школа наставу је похађало 249 455 ученика – 123 838 девојчица (49,6%) и 125 617дечака (50,4%). Школе/одељења за ученике са сметњама у развоју (41) похађало је 1 965 ученика – 753 девојчица (38,3%) и 1 212 дечака (61,7%).

**1. Средње школе и ученици**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Редовне средње школе | | | | Школе/одељења за ученике са сметњама у развоју | | | |
| школе | ученици | | | школе | ученици | | |
| укупно | девојчице | дечаци | укупно | девојчице | дечаци |
|  |  |  |  |  |  |  |  |  |
| **РЕПУБЛИКА СРБИЈА** | **515** | **249455** | **123838** | **125617** | **41** | **1965** | **753** | **1212** |
|  |  |  |  |  |  |  |  |  |
| СРБИЈА – СЕВЕР | 257 | 124304 | 61837 | 62467 | 19 | 1329 | 511 | 818 |
| Београдски регион | 114 | 61358 | 30475 | 30883 | 8 | 618 | 249 | 369 |
| Регион Војводине | 143 | 62946 | 31362 | 31584 | 11 | 711 | 262 | 449 |
|  |  |  |  |  |  |  |  |  |
| СРБИЈА – ЈУГ | 258 | 125151 | 62001 | 63150 | 22 | 636 | 242 | 394 |
| Регион Шумадије и Западне Србије | 139 | 72595 | 36216 | 36379 | 13 | 299 | 122 | 177 |
| Регион Јужне и Источне Србије | 119 | 52556 | 25785 | 26771 | 9 | 337 | 120 | 217 |
| Регион Косовo и Метохијa | ... | ... | ... | ... | ... | ... | ... | ... |

Редовну средњу школу завршило је 60 978 ученика и скоро је подједнак проценат девојчица (49,5%) и дечака (50,5%). Четворогодишње средње школе завршило је око 86,5% ученика (26,3% гимназију и 60,2% четворогодишњу средњу стручну школу). Средњу стручну школу у трајању од три године завршило је само 13,4% ученика. Посматрано према полу, 60,8%девојчица завршило је четворогодишњу средњу стручну школу, 31,2% гимназију и свега 7,9% трогодишњу стручну школу. И дечаци завршавају четворогодишњу средњу стручну школу у великом проценту (59,6%). Дечаци завршавају гимназију у нешто мањем проценту него девојчице (21,4%), али трогодишњу стручну школу, која их води директно на тржиште рада, завршавају у знатно већем проценту него девојчице (18,7%).

Опште средње образовање – гимназију завршило је нешто више од четвртине (26,3%) свих ученика који су завршили средњу школу а скоро три четвртине завршили су стручну школу. Посматрано према подручјима рада, млади најчешће завршавају образовне профиле из подручја рада „економија, право и администрација“ (13,5%),„електротехника“ (10,6%), „здравство и социјална заштита“ (10%), „машинство и обрада метала“ (8,6%) и „трговина, угоститељство и туризам“ (8,4%).

Девојчице су најчешће завршавале образовање за профиле из подручја рада „економија, право и администрација“ (17,7%), „здравство и социјална заштита“ (15,3%) и „трговина, угоститељство и туризам“ (8,9%), а дечаци „електротехника“ (19,5%), „машинство и обрада метала“ (14,8%) и „економија, право и администрација“ (9,4%).

**Методолошка објашњења**

Подаци о средњем образовању резултат су редовног годишњег истраживања које се спроводи на крају сваке школске године. Подаци се прикупљају путем обрасца „Статистички упитник за средње школе“ (образац ШС/К), а обухват истраживањем је потпун.

Средње образовање и васпитање остварује сe у складу са циљевима који су дефинисани законом.

Делатност средњег образовања и васпитања обавља се у средњој школи, која може бити основана као гимназија, као уметничка, стручна школа или мешовита школа. У школи за ученике са сметњама у развоју остварује се образовање и васпитање за одговарајућа занимања ученика који ову школу похађају на основу мишљења интерресорне комисије за процену додатне образовне, здравствене и социјалне подршке ученику, уз сагласност родитеља.

Под појмом „ученик“ подразумева се редовни ученик, односно лице које је уписано у школу с циљем да похађа наставу.

Средње образовање се реализује по подручјима рада, а у оквиру њих по одговарајућим образовним профилима.

Подаци приказани у овом саопштењу односе се на ниво образовања ISCED3, према Међународној стандардној класификацији образовања (*The International Standard Classification of Education – ISCED2011*).

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
| Контакт: nadezda.bogdanovic@stat.gov.rs, тел.: 011 2412-922, локал 285  Издаје и штампа: Републички завод за статистику, 11 050 Београд, Милана Ракића 5  Tелефон: 011 2412-922 (централа) • Tелефакс: 011 2411-260 • www.stat.gov.rs Одговара: др Миладин Ковачевић, директор  Tираж: 20 ● Периодика излажења: годишња |